《送萧大有还西粤并寄长公绍章》
明代·何转书

淅淅窗风欲曙天，篝灯送别泪潺然。可堪玉蕊三春落，何用牛衣八口存。

弹指已偿前世业，拈花应结后生缘。寄言琴瑟悲思夜，莫鼓湘灵第五弦。

作者简介：何转书，字书子，号乙上。香山（今中山市）人。明思宗崇祯诸生。日寅孙。长于史。著有《鹅湖草》。事见清何天衢《榄溪何氏诗徵》卷一。